
Armalisaink  szokott  szövege  a  czímerleírás  után  közvetlenül 
odafüzi,  hogy  az  elmondott  czímer  képe  az  oklevél  elején  —  a 
leíráshoz  mindenben  megegyezően  —  látható.  „ Prout  haec  omnia 
in  capite  seu  principio  praesentium  literaram  nostrarum  docta 
manu  et  arte  pictoris  clarius  expressa  et  depicta  esse  cernuntur.11 
A  szöveg  merevségében  változatlan  még  akkor  is,  ha  valóban 
nem  művészi  kezek  alkották  is  a  festményt.  Sőt  a  czímerleírásnak 
ezen  függeléke  akkor  sem  marad  el,  ha  a  czímerkép  egyáltalán 
bele  sincs  festve  az  oklevélbe.  Legjellemzőbb  ez  Apafii  armalis- 
saira.  Rendszerint  a  czímerkép  részére  üresen  hagyott  tér  tátong 
bennük,  de  azért  az  említett  függelék  változatlanul  megmarad. 

Könnyű  belátni,  hogy  csak  megrögzött  stylussal  állunk  szem¬ 
ben.  A  czímerkép  és  czímerleírás  között  benső  összefüggés  nin¬ 
csen.  A  függeléknek  különösebb  jelentőséget  tulajdonítani  lehe¬ 
tetlen.  Az  esetlen  vonásokkal  előállított  czímerkép  még  nem  lesz 
művészivé  az  által,  hogy  a  fejedelmi  adomány  szövege  szokott 
stylusához  alkalmazkodva,  azt  művészinek  nevezi. 

Némi  kétségeink  csak  akkor  támadnak,  ha  a  czímerkép  és 
leírás  között  eltérés  mutatkozik.  Melyiknek  tulajdonítsunk  nagyobb 
súlyt?  Melyiket  fogadjuk  el  hitelesnek? 

Sokan  még  ma  is  abban  a  nézetben  vannak,  hogy  az  arma- 
lisba  festett  eredeti  czímerkép  föltétlenül  irányadó.  Minden  részé¬ 
ben  és  minden  árnyalatában  föltétlenül  követendő  az  újabb  czímer- 
képek  készítésénél  és  bármely  irányú  használatánál. 

Én  ellenkező  nézeten  vagyok.  Mindenek  előtt  a  czímerkép 
kora  ízlését,  a  melyben  keletkezett,  de  főleg  készítője,  a  czímer- 
festő  ízlését  tünteti  föl.  Ezt  az  ízlést  pedig  végtelen  időkig  rög¬ 
zíteni  nem  lehet.  A  czímer  nemcsak  a  czímerszerzőnek,  hanem 

Utódainak  is  adományoztatott :  Jpsiusque  haeredibus  et  posterita- 
tibus  utriusque  sexus  universis .“  A  200 — 300  év  múlva  élő  utód 
bizonyára  kora  ízléséhez  képest  fogja  átidomítani  őse  által  nyert 
czímerét.  Annál  inkább  feltehető  ez  az  újabbkori  czímerfestőről, 
aki  a  maga  művészi  ízlését  és  fölfogását  minden  esetben  érvé¬ 
nyesíteni  fogja.  Ez  csak  természetes. 

Nincs  is  helye  a  kétségeskedésnek  olyan  czímerképekkel 
szemben,  ahol  az  eredeti  armalisba  festettől  csak  a  fölfogás  és 
kivitel  tekintetében  van  eltérés.  Ámde,  nem  ez  a  lényeges. 

Előfordul,  hogy  már  az  armalis  szövege  és  képe  között  is 
eltérés  van.  És  pedig  lényeges  eltérés.  Teszem  azt,  vagy  a  leírás¬ 
ban,  vagy  pedig  a  képen  hiányzik  a  sisakdísz  (murai  Szilágyi 
1650).  A  leírás  leopárdot  mond,  a  kép  oroszlánt  mutat  (csiktap- 
loczai  Lázár  1742),  A  leírásban  tagozatlan  pajzs  a  képen  már 
osztva  van  (Baládffi  1582).  Az  osztott  mezők  egyikében  természe¬ 
tesen  olyan  czímerkép,  melyről  a  leírás  említést  sem  tesz.  Nem  is 
szólva  a  takarók  színében,  a  sisakdísz  elhelyezésében  stb.  mutat¬ 
kozó  kissebb  eltérésekről. 

Ilyen  esetekbeh  merül  föl  tehát  a  kérdés,  hogy  melyiket 
kövessük  ?  A  czimerképet,  vagy  a  leírást  ? 

Én  az  eltéréseket  egyszerűen  a  czímerfestő  önkénykedései¬ 
nek  tartom.  Tudni  való,  hogy  előbb  maga  az  oklevél  szövege 
készült  el.  Csak  újabban  szokás  a  nemesség  folyamodványhoz 
czímerrajzot  is  mellékelni.  A  czímerleírás  egyúttal  utasítás  volt  a  festő 
részére.  Ahhoz  szorosan  ragaszkodnia  kellett  ép  úgy,  mint  az  író¬ 
deáknak  az  elébe  tett  fogalmazványhoz.  Ha  attól  eltért,  hibát  kö¬ 
vetett  el.  Ha  a  XVI.  századbeli  íródeák  hártya  helyett  közönséges 
papírra  írja  az  oklevelet,  megsérti  vele  a  diploma  alakiságát.  Az 
armalis  érvénye  vitássá  lesz,  mert  követelmény,  hogy  ünnepélyes 
alakban  állíttassék  ki.  Ellenben  a  festő  szabadon  garázdálkodha¬ 
tott.  Szigorú  ellenőrzés  alatt  aligha  állott.  Befolyásolhatta  a  folya¬ 
modó  bőkezűsége,  vagy  fukarsága,  saját  kedve,  hangulata  egy¬ 
aránt.  Nem  is  szólva  heraldikai  érzékének  fejlett,  avagy  fejletlen 
voltáról. 

Úgy  vélem  tehát,  hogy  a  czímerképek  megszerkesztésénél 
mindig  a  leírás  az  irányadó.  Föltétlenül  ahhoz  kell  ragaszkodni, 
még  abban  az  esetben  is,  ha  egy  vagy  más  okból  a  czímerkép 
talán  kedvezőbb  benyomást  is  tesz. 

Az  eredeti  armalisba 
festett  czím  érképben  nem 
szabad  egyebet  látnunk, 
mint  éppen  csak  művészi 
reliquát.Ha  ennek  hű  után¬ 
zására  törekszünk, 
sohasem  érünk  el  egye¬ 
bet,  mint  bármely  régi 
képreproduktiójával.Nem 
azzal  állítom  elő  saját  czí- 
meremet,  ha  ősöm  arma- 
lisába  festett  képet  lemin¬ 
tázom,  hanem  az  ott  elő¬ 
adott  czímer  megszer¬ 
kesztésével. 

1.  ábra  .  Ha  tehát  az  armalis 

czímerét  bármely  vonatkozásban  is  alkalmazni  akarom,  mindenek¬ 
előtt  heraldikai  tudással  kell  fölfegyverkeznem.  A  legügyesebb 
rajzoló  sem  képes  czímert  szerkeszteni  heraldikai  tudás  nélkül. 
A  tájképfestő  a  legpompásabb  házakat  vetíti  vásznára.  De  vájjon 
ugyanannak  a  háznak  .^.tervezését  reá  biznánk-é  ? 

Arra  a  kérdésre  kívánok  felelni,  hogy  minő  elveket  köves- 
sünk  czímerünk  megszerkesztésénél,  s  következőleg  annak  hasz¬ 
nálatánál. 

MindenekelőtEfontos  Judni  azt,  hogy  jogom  van  saját  ízlé¬ 
semet  követve,  -bármely  stylust  alkalmazni.  Ebben  a  tekintetben 
csakis  a  czímer  keletkezésének  ideje  szabhat  határt.  Mert  az  már 
mégis  nevetséges  volna, ^ha  Apafiitól 
adományozott  czímert  gótstylusban  állí¬ 
tanám  előóEllenbenZsigmond  király  által 
adományozottat  bátran  tüntethetem  föl 
gót,  renaissance,  barokk,  avagy  rokokkó 
stylben  ;  nem  követek  el  anacronismust. 

Ha  már  megválasztottam  az  alkal¬ 
mazandó  stylust,  a  legegyszerűbb,  de 
egyszersmind  legfontosabb  követel¬ 
mény,  hogy  ahoz  a  czímer  minden 
részletében  alkalmazkodjam.  Nem  csak 


%.  ábra. 

az  szükséges,  hogy  a  pajzs,  sisak  és  takarók  egy  ugyanazon 
stylust  kövessék,  de  a  pajzs  tartalmában  sem  térhetek  el  a  meg¬ 
jelölt  iránytól.  A  milyen  különös  volna  a  renaissance  pajzson  a 
csőrsisak,  épp  oly  lehetetlenség  rokokkó  jelmezbe  öltöztetni  a 
gót  pajzsba  foglalt  alakot. 

Mihelyt  megvontuk  a  pajzs  alakját,  egyben  megjelöltük  az 
irányt  is,  a  melyet  követnünk  keli  a  czímer  legapróbb  részletéig. 

Álljon  itt  példának  Sylvester  Mihály  armalisa  (Gyulafejérvár, 
1615.  máj.  2.)  Az  1.  ábra  feltünteti  úgy,  amint  az  az  eredeti  arma- 
lison  látható.  Ebben  az  alakjában  nem  czímere  Sylvester  Mihály 
utódainak,  hanem  csak  adat  annak  megszerkesztéséhez.  Mint  ilyen, 
mindenesetre  fontos,  de  nem  elsőrangú  tényező. 

Legelső  feladatom,  hogy  az  armalisba  festett  képet  össze¬ 
hasonlítsam  ugyanezen  armalis  szövegével.  Közelebbről  megha¬ 
tározva,  azzal  a  szövegrésszel,  amit  ma  már  általánosan  „scutum“- 
nak  nevezünk.  A  czímerképnek  oly  mértékben  nő,  vagy  csökken 
az  értéke,  a  mily  mértékben  megegyez  a  czímerleírással,  avagy 
a  mily  mértékben  ettől  eltér.  Csak  az  esetben  lesz  teljes  értékű 
documentum  a  czímerkép,  ha  a  leírással  teljesen  megegyez.  A 
hamisított  czímerképek  kategóriáit  mellőzve  is,  több  oly  armalist 
ismerek,  a  melyekben  merőben  különböző  czímert  adnak  elő  a 
kép  és  a  leírás.  Az  ilyen  czímerképeket  tehát,  mint  értékteleneket, 
czímerem  megszerkesztésénél  teljesen  mellőznöm  kell. 

Ahol  kisebb-nagyobb  eltérések  esete  forog  fönn,  a  leírás 
szövege  követendő. 

A  szóbanforgó  armalis  festmény  teljesen  egyez  a  szöveggel. 
Tehát  a  czímerrajz  megszerkesztésénél  bízvást  követhetem.  Ebben 
a  munkámban  azonban  nem  alacsonyítom  le  magam  az  egyszerű 
másoló  színvonalára,  hanem  rajzbeli  készségem  mértéke  szerint 
igyekszem  a  czímert  lehető  ízléssel  előállítani.  Ilyen  munkával 
állott  elő  a  2.  sz.  ábra.  Összehasonlítva  a  két  rajzot,  könnyen 
megállapítható,  hogy  a  kettő  között  érdembeli  eltérés  nincsen. 
Elhagytam  a  czímer  armalisbeli  keretdíszét,  mert  ez  a  czímernek 
nem  tartozéka,  csak  külső  ékítménye.  Megfelelő  alkalmazásban 
azonban  használhatom  ugyanezen,  vagy  akár  más  keretdíszt  is. 
E  részben  is  csak  egyetlen  követelmény  forog  fenn :  a  styl- 
szerüség. 

Maga  a  czímer  keletkezési  korának  styljában  van  előállítva. 

De  használhattam  volna,  azon  koron  innen  divatozó  bármely 
stylust. 

Az  armalisbeli  paizs  kereteit,  ami  a  valódi  védőfegyvernek 
valótlan  ábrázolása.  A  czímerszerkesztésnél  tehát  mellőznöm  kellett. 

A  pajzs  alakot  jelmezével  és  fegyverzetével  egyetemben  híven 
vettem  át.  A  két  alak  között  csak  rajzbeli  kivitel  tekintetében  van 
különbség.  Az  értelmi  tartalom  és  a  motívumok  majdnem  a  leg¬ 
parányibb  árnyalatig  változatlanul  illesztettek  bele  az  új  pajzsba. 

A  sisak  némi  eltérést  mutat,  de  ez  is  csak  onnan  származik, 
hogy  erőteljesebb,  határozottabb  vonalak  varázsolják  szemünk  elé. 

Ugyanez  áll  a  takarókra  és  sisak  koronára  is. 

A  czímerszerkesztésnél  híven  követtük  tehát  az  armalis  szö¬ 
veg  és  az  armalisbeli  czímerkép  intentióit,  de  amellett  nem  vál¬ 
tunk  a  XVII.  századbeli  festőművész  szolgai  másolójává.  Es  ez 
a  helyes. 

Tudatos  munka  a  dolog  benső  ismerete  nélkül  nem  készül¬ 
het.  Jól  tudjuk  ezt  mindnyájan  és  mégis  mily  gyakran  akad  meg 
szemünk  silány  munkákon,  amelyeknek  silánysága  épp  azzal  van 
indokolva,  hogy  az  eredetinek  megfelelően  készült.  Még  szakíró  (!) 
is  akadt,  aki  fennen  hirdette,  hogy  ő  az  eredeti  armalisokba  fes¬ 
tett  czímerképtől  egy  hajszálnyira  sem  tér  el.  Ezen  igyekezetében 
a  legnevetségesebb  majomkodónak  bizonyult. 

Korunkban  rendkívül  divatos  a  czímer  legkülönbözőbb 
helyeken  való  alkalmazása.  Névjegy,  levélpapír,  esküvői  jelentések, 
eljegyzési  kártyák,  pecsétnyomók,  exlibrisek  stb.  türelmesen  hor¬ 
dozzák  e  nemesi  jelvényeket.  De  mindezek  alkalmazásában  édes¬ 
kevés  ízlés  nyilvánul  meg.  Gyűjteményemben  százával  vannak  e 
czímeres  használati  tárgyak,  de  alig  tudnék  egy-kettőt  kiválasztani 
követendő  például. 

Mert  láttam,  hogy  sem  az  alkalmazás  mikéntjével,  sem  pedig 
az  előállítás  technikájával  a  nagyközönség  tisztában  nincsen  :  róttam 
össze  e  sorokat.  Óhajtanám,  hogy  megszívlelésre  vezessenek. 
Használjuk  bátran  czímerünket  mindenütt,  de  csak  akkor,  ha  az 
ízlésesen,  szakértő  által  van  megszerkesztve. 

A  czímerpajzsnak  a  sisak  nem  tartozéka,  hanem  csak  ki¬ 
egészítő  része.  Az  élő  heraldika  korában  úgy  a  pajzsnak,  mint 
a  sisaknak  megvolt  a  maga  önálló  —  természetszerűleg  érthető  — 
rendeltetése.  Ebből  következőleg  a  czímeradományozásnak  sem 
volt  elengedhetetlen  feltétele,  hogy  a  czímerpajzsot  sisak  díszítse. 
Példa  rá  számtalan  renaisance  czímer.  De  sőt  az  erdélyi  feje¬ 
delmek  czímeradományai  közölt  is  van  reá  eset.  Így  a  váradi  Szabó 
(1564.)  Keserű  (1576.)  és  dálnoki  Székely  (1623.)  armalisok. 

A  heraldika  kétféle,  nyílt  (galea  aperta  sive  craticulata)  és 
zárt  (galea  clausa)  sisakot  ismer.  A  kettő  között  lényegileg  alig 
van  eltérés.  Alakjuk  a  kor  ízlése,  a  hadviselés  követelményei  stb. 
szerint  változott.  így  mindkét  nemből  többféle  fajt  különböztet¬ 
hetünk  meg  (csőrös-,  csebersisak  stb.) 

Kétségtelen,  hogy  a  zártsisak  a  hadi  felszerelés,  a  nyíltsisak 
pedig  a  tornafelszerelés  tartozéka  volt.  A  kisebb,  tehát  szegényebb 
nemesség  igénye  aligha  terjedt  túl  a  katonai  felszerelés  beszerzé¬ 
sén.  Ezek  közé  tartozott  a  zárt  sisak  is.  Ellenben  a  nyílt  sisak, 
melyeket  tornajátékokon  szoktak  használni,  már  fényűzési  termé¬ 
szetű.  A  nagy  pompával,  fénnyel  megtartani  szokott  tornajátékok 
költségeit  a  kis  nemesség  anyagi  helyzete  nem  bírta  meg.  Ott 
csak  a  szereplő,  vagyonos  nemesség  délczeg  daliái  jelentek  meg. 
A  szegény,  kurta  nemesnek  nyílt  sisakra  nem  volt  szüksége,  tehát 
azt  meg  sem  szerezte. 

Ilyen  szegényebb  nemes  czímerében  tehát  a  nyílt  sisak  csak 
hiú  tetszelgés  lehet.  A  czímeradományozás  komolysága,  a  czímer 
természete  ily  emberi  gyarlóságoknak  helyet  nem  adhatott. 

A  XVI.  századbeli  zárt  sisakon  sisakdísz  nincs.1  Ez  is  köny- 

1  E  tekintetben  kivétel  Báthory  Istvánnak  Aífra  Máté  részére  1583  febr.  2. 
adományozott  armalisa.  L.  Sándor  Imre  Czímerlevelek  9. 

nyen  érthető,  természetes.  Hadjáratokban  a  nehézkes  sisakdísz 
alkalmatlan  és  szükségtelen.  Legfeljebb  a  vezérek  különböztették 
rreg  magukat  tollak,  szárnyak  stb.  alkalmazásával.  Ellenben  ön¬ 
ként  következik,  hogy  a  tornajátékokon  küzdő  ellenfelek  meg¬ 
különböztető  jelvényeket  alkalmaztak.  Érthető  tehát,  hogy  mig  a 
a  nyílt  sisaknak  tartozéka  volt  a  sisakdísz,  addig  a  zárt  sisakra 
az  egyáltalán  nem  is  illett. 

Czímerlevelek  czímü  gyűjteményem  az  1551  —  1628.  között 
kiadott  armalisokat  öleli  fel.  Keletkezésük  korát  tekintve  tehát  oly 
időre  utalnak,  amelyet  általánosan  a  heraldika  hanyatlási  korának 
szoktunk  jelölni.  Ezen  kor  armalisaiban  ép  a  gyakori  szabályta¬ 
lanságok  miatt  törvényszerűséget  nem  szoktunk  keresni.  Annál 
meglepőbb  az  eredmény,  melyhez  a  hivatkozott  150.  armalis  át¬ 
vizsgálása  után  jutunk. 

Ebben  a  gyűjteményben  minden  oly  czímer,  melyben  nyílt 
sisakot  találunk,  egyben  sisakdísszel  is  el  van  látva.  Egyetlen  kivé¬ 
tel  Báthory  Zsigmond  adománya  Greisingh  Czirill  részére  (Gyula- 
fejérvár,  1588  decz.  3.)  Itt  a  nyílt  sisaknak,  a  szövegbeli  utasítás 
szerint  dísze  nincs.  De  már  a  festő  az  eredeti  armalis  czímerét 
jónak  látta  sisakdísszel  ellátni.1 

A  nyílt  sisak  armalisainkban  rang  megkülönböztetésül  nem 
alkalmaztatott.  Egyformán  részesülnek  benne  már  az  adományozás 
előtt  is  nemesek,  valamint  a  homo  növök.  Feledésbe  ment  annak 
rangjelző  volta.  Ennek  érvényesítése  egyébként  külföldön  is  csak 
XVI.  század  első  felét  megelőzőleg  volt  lehetséges.  Már  az  1506-i 
müncheni  országgyűlésen  a  tornanemesek  rangbitorlásért  pana¬ 
szolják  az  alsó  nemességet,  mert  czímereikben  nyílt  sisakot  kez¬ 
denek  használni.2  A  sérelem  talán  időlegesen  orvosoltatott,  de  a 
mindinkább  erösbbülő  szokást,  abusust  fel  nem  tartóztatta.  A 
heraldikai  gyakorlat  hova-tovább  általánossá  tette  a  nyílt  sisakot 
nemesi  czímereinkben. 

A  főnemesség  jogainak  megóvása  végett  újabb  rangmeg¬ 
különböztető  módhoz  folyamodott.  A  sisakpántok  alakját  és 
mineműségét  szabta  meg  akként,  hogy  a  különböző  nemesi  rang¬ 
fokozatokat  tegye  szemlélhetővé.  Ez  legfőbbképpen  a  franczia 
heraldikában  gyökeresedett  meg. 

'  Turul  XXVIII.  115. 

2  Br.  Nyáry  Albert ,  a  heraldika  vezérfonala.  108. 

Másik  módja  lett  a  rang-megkülönböztetésnek  a  sisak  nyakába 
függesztett  násfa.  Nálunk  azonban  ez  sem  talált  alkalmas  talajra. 
Elődeink  a  sisak  koronára  helyeztek  súlyt.  Zsigmond  királynak 
számos  adományát  ismerjük,  melyben  a  czímereket  sisak-koroná¬ 
val  bővíti  „ ad  maiorem  nobilitatis  glóriám .“ 

Ez  a  rang-megkülönböztető-mód  sem  kerülte  el  elődei  sorsát. 
Annyira  elterjedt,  hogy  végűi  a  sisak  természetszerű  járulékának 
fogták  fel  és  széliében  használták. 

A  sisaktakarókat  illetőleg  mindenekelőtt  azok  keletkezésével 
kell  tisztába  jönnünk.  Az  ércz-sisak  a  nap  hevétől  hamarosan 
átmelegedett,  viselhetetlenné  vált.  A  lovag  tehát  fejét  a  nap  égető 
sugaraitól  megóvandó,  a  sisakra  vászon  leplet  erősített.  A  harcz 
hevében  feléje  sújtott  kardcsapások  a  leplet  széthasogalták.  Min¬ 
den  ilyen  széthasogatott  lepel  beszédes  emléke  lett  egy-egy  vitézi 
bátorsággal  megvívott  csatának.  A  lovag  önérzettel  őrizte  azt. 
Újabb  harczba  vonulva,  vitézi  tetteit  hirdető  leplet  nem  cserélte 
föl,  hanem  viselte  azt,  mely  már  tanúja  volt  az  előbbi  viadalok¬ 
nak.  Még  becsesebb  lehetett  előtte  ez  emlék,  ha  gyöngéd  kezek 
ajándéka  képpen  került  a  sisakra. 

Ebben  a  rövid  történelmi  visszapillantásban  úgy  hiszem, 
eléggé  világosan  adtam  a  takarók  helyes  ábrázolását.  Az  élő  he¬ 
raldika  korában  nem  is  ábrázolták  a  takarókat  másként,  mint  ép¬ 
pen  czéljuk,  rendeltetésük  formájában.  Később  azonban,  midőn 
eredeti  rendeltetésük  feledésbe  ment,  átidomultak.  Ezen  időtől 
kezdve  látunk  a  sisakokon  czifrábbnál-czifrább  lengő  szallagokat, 
lombfüzéreket,  agantus  leveleket,  vagy  éppen  függönyöket.  A 
Habsburgok  által  átplántált  német  heraldika  nálunk  agantus  levél- 
szerű  sisaktakarókat  honosított  meg.  Csakhogy  ezek  az  agantus- 
levelek  oly  merevekké  váltak,  mintha  bádogból  lennének  formálva. 
Ez  az  Ízléstelen  félreértés  napjainkig  föntartja  magát.  A  szükséges 
használati  tárgy  érthetetlen  cziczomává  vedlett. 

A  legegyszerűbb  s  a  legtermészetesebb  lett  volna,  eredeti 
rendeltetésüknek  megfelelően,  a  sisaktakarókat  fehér  színben 
alkalmazni.  Ezt  azonban  egyik  nemzet  heraldikája  sem  gyakorolta. 
Főoka  ennek  az,  hogy  fehér  színt  a  heraldika  csak  a  legkivétele- 
sebb  esetekben  alkalmaz.  A  színpompás  takarók  szintén  a  torna¬ 
játékokra  vezethetők  vissza.  A  tornasisakok  takaróit  bizonyára 
hölgyeink  színdus  szövetei  alkották.  Színes  takarók  alkalmazása 

tehát  eléggé  indokolva  van.  Nincs  indokolva  azonban  a  heraldi¬ 
kának  e  részben  eléggé  nem  érthető  szabálya,  hogy  a  takarókat 
illetőleg  színt  és  fémet  föltételez.  Az  élő  heraldika  korából  ered 
s  napjainkig  meggyökeresedve  fennmaradt  szokás,  a  takarók  külső 
oldalát  valamely  színben,  a  belső  oldalát  pedig  valamely  fémben 
feltüntetni. 

Bárczay  a  sisaktakarók  eredetét  a  keresztes-hadjáratokra  ve¬ 
zeti  vissza,  a  mikor  szükségből  fegyverruhát  is  használtak  a  sisak 
betakarására.  Azonban  ezen  körülmény  sem  ad  kellő  magyarázatot 
a  szín  és  fém  alkalmazását  illetőleg. 

A  heraldika  csak  kétféle  fémet  ismer.  Az  aranyat  és  ezüstöt. 
A  színek  között  pedig  legszokottabb  a  kék  és  veres.  E  két  szín¬ 
ből  és  fémből  áll  elő  tehát  a  sisaktakaró.  Áll  elé  pedig  oly  mó¬ 
don,  hogy  a  pajzs  oldalait  e  színek  és  fémek  váltakozva  díszítik. 
Jobbról  a  kék  takaró  bélése  arany,  balról  a  vörös  takaró  bélése 
ezüst,  ez  a  leggyakoribb  változat.  Annyira  elterjedt,  hogy  az 
erdélyi  fejedelmek  által  adományozott  armalisokban  a  czímerle- 
irásoknál  a  takarók  színeinek  és  féméinek  megjelölése  egészen 
feleslegesnek  mutatkozott.  A  szokott  Stylus  különböző  színű 
(variorum  colorum)  takarókat  mond  és  ezalatt  minden  esetben  a 
fennt  körülírtra  kell  gondolnunk. 

Ezt  tudva  az  armalisok  alapján  megszerkesztendő  czíme- 
reknél  nem  fog  nehézséget  okozni  az,  hogy  a  sisaktakarók  színeire 
nézve  bennük  határozott  utasítást  nem  találunk. 

III. 


A  heraldika  az  a  tudomány,  melyhez  a  laikusok  látszólag 
többet  értenek,  mint  a  szakemberek.  A  czímermagyarázók  sokkal 
régebb  keletkeztek  és  sokkal  nagyobb  körű  tevékenységet  fejtettek 
ki,  mint  a  czímerisme  tudós  mivelői.  Laikus,  ha  czímerképet  lát, 
még  ma  is  azt  kérdi,  mi  ennek  a  czímernek  a  jelentősége?  Mintha 
bizony  a  hadsorok  előtt  lobogó  zászlónak  az  önmagában  rejlő 
eszményen  kívül  még  más,  különösebb  szempontok  alá  eső  jelen¬ 
tősége  is  volna!  Azonban  az  emberek  naiv  kíváncsisága  kielégít¬ 
hetetlen  vágygyal  kutat  még  ott  is,  a  hol  a  legegyszerűbb  jelen¬ 
ségek  további  föltárni  valót  már  nem  rejtenek.  S  talán  a  homokszem 
atomjai  között  is  különbségeket  keres. 

A  czímerkép  ilyen,  vagy  amolyan  voltának  jelentőséget  tulaj¬ 
donítani,  igen  régi  keletű.  Pedig  a  czímerképek  között  csak  azon 
természetes  oknál  fogva  van  különbség,  mert  mind  egyformák  nem 
lehetnek.  Az  emberek  azonban  e  különbségek  okát  különös  elő¬ 
szeretettel  keresték  és  még  különösebb  előszeretettel  magyarázták 
és  magyarázzák  még  ma  is.  Alap  ugyan  nem  volt,  a  mire  mindezt 
építhették  volna,  de  hát  a  légvárak  sohasem  szorultak  anyagias 
eszközökre. 

Megfejthetetlen  a  kiinduló  pont,  mely  erre  a  csapásra  vezetett. 
Ismeretlen  az  egyén,  a  ki  ennek  a  tannak  az  első  lökést  adta. 
Csak  azt  látjuk,  hogy  lett;  volt,  van  és  bizonyára  lessz  is.  Oly 
erős  megnyilatkozások  kisérlék  ezt  a  lehetetlenségből  alkotott  tant, 
hogy  a  tudományos  nézeteket  egészen  háttérbe  szorította,  azokat 
messze  túlszárnyalta.  Volt  idő,  mikor  a  tudományos  rendszerek 
egész  egyszerűen  ennek  szolgálatába  szegődtek.  Fejedelmi  kan- 
czelláriákon  egészen  a  népies  naiv  hit  utasítása  szerint  konstruálták 
meg  az  adományozott  czímereket.  Czímerfestő  művészek  a  bal¬ 
hiedelmek  erős  kidomborítására  fordították  ecsetjüket. 

A  balhiedelmek  során  keletkezett  romantika  és  poézis,  az 

Szalárdi 


ezekből  fakadt  legendák,  sőt  époszok  természetesen  mind  jobban 
és  jobban  leszorították  a  czímertanhoz  kötött  helyes  fogalmainkat. 
Egyetlen  példa  elég  az  eset  megvilágítására.  Nagyon  ^közismert 
azon  naiv  hit,  hogy  a  darvak  mikor  pihenőre  térnek,'1;  őrszemet 
állítanak  ki.  Ez  kavicsot  vesz  jobb  lábába 
s  ha  ellenség  közeledik,  azt  alvó  társai 
közé  dobja.  Fölrebbenve  menekül  az 
egész  csapat.  A  ki  ismerős  az  állatok 
világával,  az  csak  mosolyogni  tud  az 
ilyes  naivitásokon.  De  nem  úgy  a  régiek. 

Azok  komolyan  vették;  Erős  meggyőz 
ződéssel  hittek  benne. 

Már  most,  ha  a  czímerképen  az  éber¬ 
ség  fogalmát  akarták  feltüntetni,  darut 
ábrázoltak  abba,  kövecsesei  a  lábában. 

Ez  az  ominózus  kődarab  egyszerűen 
elmaradhatatlan.  (Tordai,1  Mihálcz,2  Pataki,3  Szalárdi,4  Farkas.5) 

Így  vitték  be  a  köztudatban  talált  balhiedelmet  a^ezímertan 
körébe  és  azt  ott  mondhatni  végleg  megszilárdították.  Az^emberi 

hiúság  is  ennek  az  irányzatnak  szegődött 
szolgájává,  mert  hiszen  minden  czímer- 
szerzőnek  örömöt  okozott,  ha*saját  egyéni 
tulajdonait  czímerében  megörökítve  látta. 

A  szokás  később  szabálylyá  lett,  minek 
következtében  az  állhatatosság  jeléül  osz¬ 
lopot,  a  győzedelmesnek  babérkoszorút, 
a  szorgalom  jeléül  méheket,  az  erősnek 
medvét,  a  vitéznek  oroszlánt,  az  ébernek  da¬ 
rut  kezdtek  következetesen  adományozni. 

A  további  lépés,  mikor  a  czímerszerző 
foglalkozását  látjuk  czímerében  megörö¬ 
kítve.  Ez  jelkép  által,  vagy  a  foglalkozás 
köréből  vett  valamely  tárgygyal  történt. 


Farkas 


1  Sándor  /.  Czímerlevelek  I.  36.  1. 

2  Geneal.  Fűz.  1903.  évf.  8. 

3  U.  o.  55.  1. 

4  U.  o.  1906.  évf.  98. 

5  Sándor  /.  Czímerlevelek  I.  41.  109.  1. 

így  kapott  a  tudós  könyvet,  a  költő  pegazust,  a  bányász 
egy  tárnát,  a  korcsmáros  bikafejet,  a  keleti  utazó  egy  sphinxet,  a 
vasutas  keresztezett  jelző  zászlót,  vagy  éppen  egy  egész  loko- 
motivot,  a  biró  mérleget,  vagy  Themis  istennőt,  a  tüzér  ágyút, 
a  kereskedő  szárnyasbotot,  a  méhész  méhkast  (Kertész),1  a  ten¬ 
gerész  horgonyt  vagy  hajót  (Du- 
jardin),  az  orvos  kigyós-botot. 

Az  ábrázolás  másik  módja  a 
személyesítés.  Pld.  ha  pap  volt 
az  adományozott,  akkor  papi  or- 
nátusba  öltözött  alak  lett  a  czí- 
merpajzs  képe.  (lncze,2  Mózsa,3 
Gyalai.4) 

Ilyen  szokások  széliében  való 
meghonosodása  után  már  csodálni 
sem  lehet,  ha  tudákos  czímerma- 
gyarázók  még  Ízléstelenségtől  sem 
riadtak  vissza.  Teszem  azt,  mikor 
a  híres  angol  történetíró,  Lord 
Macaulay  czímerének  sisakdíszéül  csizmát  kapott,5  sokan  hirdet¬ 
ték,  hogy  egyik  suszter  ősére  való  emlékezésül  történt  ez. 

Szokássá  lett  továbbá  a  méltányolni  kívánt  érdemes  tett  szín¬ 
helyét  is  rögzíteni.  így  jutott  Columbus  czímerébe  az  5  nyugot- 
indiai  sziget.  Ezen  a  téren  igen  messzemenő  leleményességre  is 
találunk  példát.  1870  őszén  Orleans  mellett  vívott  ütközetben  Pe¬ 
der  Henrik  bajor  tiszt  igen  kitüntette  magát  s  az  ekkor  nyert  czí¬ 
merének  sisakdíszéül  az  orleansi  szűz  képmását  kapta.6 

Ily  körülmények  között  végre  a  szakszerű  heraldika  is  kény¬ 
telen  volt  elfogadni  e  czímereket,  melyek  ma  az  u.  n.  beszélő 
czímerek  csoportját  alkotják.  Mindössze  azon  kívánalmakat  fűzte 
hozzá,  hogy  minden  képet  elevenen,  kifejezésteljes  erővel  állítsanak 
elő.  A  jellemző  vonalak  túlhajtásának  mellőzésével  a  természetet 
a  lehetőségig  utánozni  kell. 

1  Sándor  /.  Czímerlevelek  I.  41.  109.  1. 

2  Geneal.  Fűz.  1904.  évf.  156. 

3  Sándor  /.  Czímerlevelek  I.  38.  1. 

4  U.  u.  73.  1. 

5Jahrbuch  derK.k.  Heraldischen  Gesellschaft  „Adler*.  Neue  íolge  XVI.  3. 

3  U.  o. 

Ha  már  elfogadjuk  a  czímerképnek  a  csa¬ 
ládnévre  való  vonatkozását,  legyünk  követ¬ 
kezetesek  és  a  Karuly  család  karvalyát1  ne 
ábrázoljuk  szarkának,  a  Patkó  család  pat¬ 
kóját  félholdnak,2  a  kőszegi  Szakács  csa¬ 
lád  czímeralakját3  csuhás  barátnak,  a 
Torma  család  tormáját4  pálmafának  stb. 

Ilyen,  a  családnevekkel  vonatkozásban 
levő  czímerképek  külföldön  igen  gyako¬ 
riak.  Tagadhatatlan,  hogy  elmésség  nyil¬ 
vánul  meg  bennök.  Ép  azért  felemlítek 
közülük  egy  párat.  A  német  Küssnach 
család  czímere  vánkos  felett  csillag.5  A 
vánkos  németül  Kissen,  a  csillag  pedig  az 
éjszakát  (Kissen -|-Nacht)  akarja  kifejezni. 

A  Findenig  család  holdja  és  csillagja 
szintén  az  éjt  jelképezi,  a  mikor  ugyanis  „mán  nichtfiti  den“  kann.6 

Az  olasz  Zanotti-dk  czímer- 
képe7  denevér,  hasonlóképpen  az 
éjszaka  kifejezésére, ugyanis  „ l'ezd 
nőtt  azt  jelenti,  hogy  már  éjjel 
van.  A  krajnai  Friss  család  czí- 
merképe  felriadt  nyúl.8  Ismeretes, 
hogy  az  ijedtséget  népies  német¬ 
séggel  Freissnak  is  mondják,  ebből 
a  „magyar"  fráz.  Az  Anhanger 
család  czímerképe  ágon  függő 
könyvlapok.9  A  Clingenberg  ek 
harangja10  a  csengés-bongásra  em¬ 
lékeztet.  Csak  körülírással  értjük 
meg  a  Bellegard- ok  kékbe  raj- 

1  Sándor  /.  Czímerlevelek  I.  34.  1. 

2  U.  o.  58.  1. 

3  U.  o.  108.  I. 

4  Kőváry  L.  Erdély  családai  240. 

3  Adler  XVI.  22. 

6—7  Adler  XVI.  22. 

8  Hefner.  Handbuch  dér  Heraldik,  Tafel  XVIII.  631. 

Adler  XVI.  24. 


Mósa 


Incze 


—  16  — 


zolt  ezüst  harangját1:  en  ce  que 
la  cloche  dans  ane  vilié  sert  d  la 
bonne  et  síire  gar de. u  Vagyis:  a 
harang  szolgálja  a  várost,  javára 
van  és  őrzi  azt. 

A  Steige  család  czímere  két 
kéz  által  tartott  létra.2  Az  olasz 
Bonanno-&  szöllő  gerezdekkel  tele 
bőségszarú,3  bon  anno  =  jó  esz¬ 
tendő.  A  Vórgassok  dárda  hegye 
utczát  vágott  magának  az  ellenség 
között.  „In  die  Feinde  vor  sich 
eine  Oasse“.  Ugyancsak  ezeknek 
sisakján  találjuk  a  vessző-csomót, 
a  mit  a  lictorok  az  utczán  elől  vittek.  „Tragt  mán  aut  dér  Gasse 
vor .“4  A  hesseni  Schad  család  czímere  libát  czipelő  róka.  Világos 
kifejezéséül  annak,  hogy  kárt  csinált.5  Egy  másik  Schad  család¬ 
nak  a  czímere  pedig  halat  rabló  madár. 

Ezek  mellett  valóságos  csacsogásnak  tűnik  fel  az  augsburgi 
Hopfer  család  czímere.  Ruhátlan  alak 
ballábát  a  bal  kezébe  fogja,  a  másikkal 
ugrik  (er  hüpft).  Feje  körül  és  de¬ 
rekán  komlóág  (Hopfenlaub),  jobb¬ 
jában  komlólevél  (Hopfenblatt),  sőt 
még  ez  sem  elég,  a  sisakot  korona 
helyett  komlókoszorú  ( Hopfenkranz ) 
övezi  !6 

A  Zom  család  czímerébe  két  szembe¬ 
állított  kakasfej  fejezi  ki  a  haragot.  A 
minket  közelebbről  érdeklő  Frangepan 
név  etimonja  panem  frangentes  (kenye¬ 
ret  törő)  s  czímerükben  valóban  két 
ezüst  kéz  aranykenyeret  tör.7  A  franczia 
Crevecoer  család  czímere  két  kar  szi¬ 
vet  tép,  le  coer  erévé*  Az  Unsinné 
pedig  egy  emberi  alak,  a  mint  a  napsugárba  kapaszkodik.9  Angyalt 
ábrázol  a  Seraphin ,  az  Atigeli  és  a  franczia  Langelerie  családok 


Karuly 


Gyalai 


— 9  Adler  XVI.  24. 

czímerképe.  Kétségtelen  vonatkozása  van  a  kígyónak  a  Paradeiser 
család  czímerében.1  A  Geistok  röpködő  galambja  bizonyára  a  szent 
lélekre  akar  emlékeztetni. 

Különböző  nyelveken  azonos  értelmet 
fed  és  a  családnevet  világosan  kifejezi 
a  Crevet,  Gambara,  Krabler ,  Cancrin , 

Raicken  és  Recke  családok  czímerében 
a  rák.  A  Miiek,  Muschkon,  Mouchard, 

Muscamp  és  Mosconi  családok  czíme¬ 
rében  a  légy.  Végül  a  Scorp  család 
czímerében  a  scorpio .2 

Különösen  érdekes  azonban  a  Don - 
nersperg  család  czímere.  Típusa  az 
ornamentikái  előadásnak.  Sötét  éjszakát 
jelző  fekete  paizsban  heraldikai  pon¬ 
tossággal  megrajzolt  felhők  közül  villámcsapások  sújtják  az  ércz- 
ben  dús  hegyet.  Az  ornamentika  szerény  eszközeivel  nyilvánva¬ 
lóbban  a  menydörgést  megszólaltatni 
nem  is  lehetett  volna.  Donnersberg  = 
menydörög  a  hegy  fölött.3 4 

Végül  bemutatom  itt  a  Barmayer 
család  czímerrajzát.  A  sisakon  ott  gug¬ 
gol  a  Bar  s  ha  a  czímeralakban  ábrá¬ 
zolt  ur  bemutatkozik,  hát  bizonyosan 
Mayer A 

A  mennyire  hódított  külföldön  ez  az 
irányzat,  ép  oly  kevéssé  tudott  gyö¬ 
keret  verni  hazánkban  s  legfőbbképpen 
itt  Erdélyben.  Az  erdélyi  fejedelmek  ál¬ 
tal  adományozott  czímereket  nemzeti 
sajátosságainknak  megfelelő  tartalom  és 
előadás  jellemzi.  Kellő  választékosságra 


2  U.  o.  28. 

3  u.  o.  31. 

4  II.  Ferdinánd  kir.  Wien,  1630  febr.  13-án  Bermayr  Farkasnak  és 
gyermekeinek  hű  szolgálataik  jutalmául  adott  armalls  eredetije  az  ágost.  evang. 
egyházközség  pozsonyi  liczeumának  kézirattárában. 


Bermayr 

1  Adler  XVI  60. 


Szakács 


Sándor  Imre:  Czímerhasználat. 

törekedtek,  szigorúan  különbséget  téve  a  czímerbe  illő  és  nem  illő 
tárgyak  között.  Még  az  élő  heraldika  leáldozta  után  is  inkább 
láttunk  a  czímerben  hadi  jelvényt,  mint  pusztán  tiszteletre 
méltó  emléket.  Bár  a  renaissance  hatása  alatt  készült  legtöbb  czí- 
merünk  mégis  megtartotta  heraldikus  jellegét,  a  czímer  alkotó  ré¬ 
szeinek  plasztikus  ábrázolásában. 

Ilyen  fölfogás,  ilyen  mélyen  gyökerező  elvek  mellett  aztán 
nem  csodálható,  hogy  a  nyugaton  széliében  elterjedt  elmés  szó¬ 
játékok,  romantikus  magyarázatok  nállunk  alkalmas  talajra  nem 
találtak. 

Pedig  a  gyakori  érintkezés  folytán  nállunk  is  elég  korán  tudtak 
a  beszélő  czímerről.  Hiszen,  hogy  csak  egyetlen  példát  említsek, 
a  Hunyadiak  hollós  czímerük  miatt  kapták  a  Corvin  nevet.  Bátran 
hozzátehetjük,  hogy  alaptalanúl. 

A  magyar  heraldikában  igen  ritkán  fordul  elő  a  beszélő  czímer, 
alig  tudnék  belőlük  akkora  sorozatot  összeszedni,  mint  az  itt  he¬ 
venyében  összerótt  külföldi  példák  száma.  Czímerfestőink  inkább 
a  tárgy  értelmes  előadására  törekedtek  s  ez  jobban  is  megfelel  a 
józan  magyar  gondolkodásnak.  Nem  kábították  el  őket  az  olasz 
miniatűrök  ragyogó  színképei,  de  nem  is  tértek  vissza  a  merev 
gótikához.  Keresetlen  őszinteséggel  megmaradtak  hazainak,  ma¬ 
gyarosnak  s  a  mennyi  lelkesedést  vittek  be  ezzel  a  mindig  harczra 
kész  nemzet  soraiba,  ép  annyira  voltak  vele  hasznára  az  igazi 
heraldikának. 


A  müncheni  Nationalmuseum  44.  számú  termének  egyik  falát, 
minket  magyarokat  közelebbről  érdeklő  gobelin  takarja.  A  3  m! 
magas,  6  m.  hosszú  faliszőnyeg  Ottó  bajor  herczegnek  magyar 
királylyá  történt  koronázását  ábrázolja. 

Minthogy  a  kérdéses  teremben  Károly-Tódor  választófeje¬ 
delem  idejéből  (1777 — 1799.)  származó  tárgyak  vannak  felállítva, 
a  gobelin  keletkezési  idejét  is  erre  a  korra  kell  helyeznünk.  A  fali¬ 
szőnyeg  jobboldali  szegélyének  közepén  névjelzést  találunk.  C.  T. 
[Carl-Theodor],  ami  az  időkorra  vonatkozó  meghatározásunkat 
még  bizonyosabbá  teszi.  Ez  a  monogramm  a  mellékelt  hason¬ 
máson  is  világosan  kivehető. 

A  gobelin  alsószegélyének  közepén  barokk-rámába  foglalt 
feliratot  találunk:  „ Otho  Bavariae  dux  per  episcopos  et  proceres 
Hungáriáé  in  regem  Hungariorum  Albae  Regalis  solemniter 
inauguratur.  1314“  Mindjárt  hozzáfűzhetjük,  hogy  a  feltüntetett 
évszám  hibás,  mert  tudvalevőleg  Benedek  veszprémi  és  Antal 
Csanádi  püspök  1305  decz.  6-án  tették  Ottó  bajor  herczeg  fejére 
a  magyar  szent  koronát.  A  felírat  szerkesztőjének  tévedése  any- 
nyival  is  inkább  feltűnő,  mivel  a  jelzett  időben  Ottó  már  nem  is 
volt  életben,  (f  1312  szept.  9.) 

Ottó  a  magyar  koronához  mint  Árpád-házi  ivadék  tartott 
jogigényt.  Unokája  volt  IV.  Béla  magyar  királynak.  Édesatyja, 
Henrik  bajor  herczeg  körülbelől  1250-ben  1  vette  nőül  szövetséges- 
sének,  IV.  Béla  magyar  királynak  ifjabb  leányát,  Erzsébetet. 


1  Az  újabb  genealógiai  munkák  általában  1244-re  helyezik  e  házasság- 
kötést.  Helyesen  jegyzi  meg  azonban  Dr.  Wertner  Mór  Az  Árpádok  családi 
története  484.  lapján,  hogy  ezen  időpont  igen  korai,  hiszen  Henrik  csak  1235-ben 
született,  a  mondott  időben  tehát  mindössze  9  éves  volt. 

Daczára,  hogy  e  házasságból  10  gyermek  született,  a  fiág  már 
1340-ben  kihalt. 

Ottó,  a  legidősebb  fiú  1261  február  11-én  született.  1276-ban, 
tehát  alig  15  éves  korában  nőül  vette  habsburgi  Rudolf  leányát, 
Katalint.  Ez  azonban  7  évi  házasság  után  özvegyen  hagyta. 
1290-ben  atyja  halála  után  követte  őt  AIsó-Bajorország  trónján. 
Az  Árpád-ház  kihaltával  főuraink  közül  mindazok,  akik  az  Anjou- 
párthoz  nem  csatlakoztak,  őt,  mint  az  Árpádok  legközelebbi 
rokonát  szemelték  ki  a  magyar  trónra,  s  neki  a  koronát  fel  is 
ajánlották.  Ő  azonban  —  nem  bízva  erejében  —  azt  nem  fogadta 
el.  Ekkor  fordultak  főuraink  az  Árpádokkal  távolabbi  rokonságban 
álló  Venczel  cseh  királyhoz.  Venczel  hason  nevű  fiát  ajánlotta  a 
magyar  trónra,  kit  is  a  hozzáküldött  fényes  szövetség  behozott  az 
országba  és  Székesfehérvárott  1301  aug.  27-én  nagy  pompával 
megkoronáztatott.  Ekkor  azonban  már  volt  az  országnak  koro¬ 
názott  királya,  mert  a  hatalmas  Bonifáczius  pápa  pártfogoltja : 
Károly-Róbert  hadsereg  élén  az  országba  nyomult  s  Esztergomban 
—  bár  nem  a  szent  koronával  —  magát  Gergely  választott  érsek 
által  megkoronáztatta. 

A  két  király  között  áldatlan  versengés  fejlődött  ki,  s  ennek 
nyomán  pusztító  harczok  voltak  napirenden.  Bonifáczius  pápa 
pártfogoltja  érdekében  fölszólította  Albert  római  királyt,  hogy 
legyen  Károly  segítségére.  Ez  készségesen  tett  eleget  a  felszólí¬ 
tásnak  s  haddal  vonult  Venczel  ellen.  A  hadjárat  ugyan  béke¬ 
kötéssel  végződött,  de  Venczel  ebben  lemondott  Magyarországról 
s  a  koronát  és  koronázási  jelvényeket  átadta  Ottó  bajor  her- 
czegnek.  Ottó  most  már,  főleg  a  Németujvári  grófok  tanácsára, 
elfogadta  a  koronát  és  sietve  jött  be  hazánkba.  Párthívei  akadály¬ 
talanul  kisérhették  Székesfehérvárra,  ahol,  mint  már  fentebb  is 
emlitém,  koronáztatása  1305  decz.  6-án  ment  végbe.  Ezt  a  jele¬ 
netet  ábrázolja  a  müncheni  gobelin.  Magyar  vonatkozásánál 
fogva  sok  érdekességet  tár  ugyan  elénk,  de  ezúttal  a  kép  egyetlen 
alakjával  kívánok  foglalkozni. 

A  gobelin  jobbsarkában  egy  typikus  magyar  urat  látunk. 
Jobbjában  Magyarország  zászlóját  tartja,  balját  magyar-bajor  czí- 
meres  pajzson  nyugtatja.  Ruházata  XVI.  századbeli  magyar  viselet. 
Bőredőkben  aláomló,  sujtásos,  apró  ékköves  boglárokkal  ellátott 
vörös  palástszerü  köpeny,  Zrínyi  gallérral.  Közvetlenül  a  gallér 

alatt  keresztalakú  gyémántcsattal  van  összefűzve.  A  palást  alatt 
térden  jóval  alól  érő  sárgaszínű  hosszú  törökös-dolmány.  Bal¬ 
szárnya  végig  zsinorozott,  a  jobb  szárnyon  ennek  megfelelően 
apró  boglárok.  A  dolmány  ujjai  a  csuklónál  felvannak  hasítva  és 
tenyérnyi  szélességben  visszahajtva.  A  hasítás  mentén  apró  bog¬ 
lárok.  A  dolmányt  széles,  aranyfonatu  őv  szorítja  a  vitéz  dere¬ 
kára.  Erről  szijjon  lóg  a  gömbölyű  markolatú  pallós.  A  dolmány 
félrelibbenő  szárnya  alól  sárgaszínű,  testhezálló  nadrág  tűnik  elő, 
melyre  térden  alól  pánczél  lábszárvédők  feszülnek. 

A  vitéz  arca  borotvált,  hosszú  bajusszal.  Haja  rövidre  nyírva, 
csak  homlokánál  van  egy  nagyobb  csombók.  Élesmetszésü  sze¬ 
mek  és  sas  orr  teszik  az  arczot  karakterisztikussá.  Nem  érdektelen, 
hogy  ez  a  hatalmas  termetű  alak  nemcsak  viseletében,  de  arcz- 
vonásaiban  is  rendkívül  emlékeztet  Houfnagel  egyik  képén  lát¬ 
ható  magyar  vitézre.  Csakhogy  ennek  dolmánya  rövidebb  és  palást- 
szerű  köpönye  alul  prémmel  szegett.2 

Jobbjában,  amint  már  előbb  is  említém,  Magyarország 
zászlóját  tartja.  A  fehér  szövet  felső  peremén  keskeny  sávban 
vörös-fehér-zöld  tricolor  vonul  végig  és  arany-vörös  rojtban  nyer 
befejezést.  A  szövet  széles  fehér  mezejében  díszük  vörös  színnel 
festett  apostoli  keresztünk.  A  zászló  torna-lándzsára  van  erősítve, 
melyet  a  vitéz  maga  előtt  tart. 

Minket  legközelebbről  érdekel  a  nehézkes  barrok  czímer- 
pajzs.  Az  alól  elkeskenyedő  pajzsot  alól-felül  barrok-kagylók  dí¬ 
szítik.  Peremén  accantus  levelek.  Ezeken  belül  abroncsba  foglalva 
a  négyeit  czímer.  Ennek  első  és  harmadik  mezejében  Magyaror¬ 
szág  czímerét  látjuk,  a  mezőket  tekintve  fordított  sorrendben. 
Ugyanis  az  első  ezüst  mezőben  hármas  zöldhalmon,  vörös 
kettőskereszt.  A  harmadik  mező  vörössel  és  fehérrel  hétszer 
vágott. 

A  második  mezőben  látjuk  a  bajor  államczímert :  az  ezüsttel 
és  kékkel  rutázott  pajzsrészt.  A  negyedik  mező  Pfaltz  czímerét 
mutatja:  fekete  mezőben  vörös-koronás  aranyoroszlán.  Ekét  utóbbi 
mezőt  egy  pajzsba  foglalva,  díszes  kivitelben  láthatjuk  Siebmacher 
Bajorországról  szóló  kötetének  czímlapján. 

A  czímerfestő  szándéka  eléggé  világos.  Ezzel  a  czímerrel 


2  Dr.  Szendrei  János :  A  magyar  viselet  történeti  fejlődése.  60.  1. 

akarta  megjelölni  a  kort,  amelyben  a  gobelinbeli  jelenet  lejátszott. 
Mintegy  ezzel  kívánta  pótolni  mindazon  hiányokat,  amelyeket  e 
kép  korhűség  tekintetében  hátrahagy. 

A  magyar-czímer  pajzsmezőinek  elrendezése  kétségkívül  hi¬ 
bás,  de  ezen  nincs  csodálni  való.  Államczímerünk  használatában 
sok  volt  az  ingadozás,  nagyon  későre  gondoskodtunk  szabályos 
meghatározásáról.  Mai  formájában  való  állandó  használata,  úgy¬ 
szólva  csak  Mária  Terézia  idejétől  emelkedett  kizárólagos  érvényre. 
De  még  azután  is  több  esetben  tétetett  vita  tárgyává,  hogy  a  két 
mező  közül  melyiket  illeti  az  elsőbbség. 

Ez  a  bizonytalanság  az  1872-ik  évi  országgyűlés  czímer- 
bizottságának  véleményében  is  kifejezésre  jut:  „országos  czíme- 
rünkben  az  első,  vagyis  jobboldali  hely  a  kettős  keresztet  il¬ 
letné  meg.3 

Ha  már  az  arra  leghivatottabb  fórum  is  ingadozva  meri  ki¬ 
mondani  véleményét,  nincs  jogunk  az  idegen  művésztől  rossz 
néven  venni,  hogy  a  pajzsmezők  elrendezésében  hibát  követ  el. 

Súlyosabb  beszámítás  alá  esik,  hogy  az  első  mező  mázait 
fölcserélte  és  hogy  kettős  keresztünk  kiegészítő  részét,  a  koronát 
mellőzte.  E  két  tévedésének  egybevetéséből  azt  a  gyanút  merítem, 
hogy  II.  Mátyás  királyunk  idejét  megelőző  érméről  vette  mintáját. 

Tudvalevőleg  az  első  mezőnek  helyesen:  vörösben  zöld 
hármas  halom  aranykoronás  középső  kúpjára  állított  ezüst  apostoli 
keresztet  kellett  volna  ábrázolni. 

A  két  ország  czímerének  egyesítésére  vonatkozólag  meg¬ 
jegyzem,  hogy  ez  vegyesházbeli  királyaink  alatt  szokásos  volt. 
így  egyesítette  államczímerünk  alkotórészeivel  Zsigmond  a  bran¬ 
denburgi  sast,  a  cseh  oroszlánt;  V.  László  és  I.  Mátyás  a  cseh 
oszlánt,  Albert  a  morva  sast  és  az  osztrák  pólyát ;  I.  Ulászló  a 
lengyel  sast  és  a  litván  lovast  stb.4 

Jelen  esetben  bátran  megkövetelhettük  volna,  hogy  a  magyar- 
oszágczímer  az  első  és  második  mezőben  nyerjen  elhelyezést.  A 
hét  vágás  a  bajorczímer  fölött  föltétlenül  elsőbbséget  igényel.  A 
festőművész  eljárására  mentséget  keresve,  az  általános  szokásban 
vélem  azt  megtalálni.  Hiszen  már  Gerle  Herold  czímerkönyvében 


3  Századok  1872.  187. 

4  Turul  XV.  165. 

ehhez  hasonlóan  látjuk  Nagy  Lajos  magyar-  és  lengyel  király 
czímerét  egyesítve.  Itt  a  harmadik  mezőben  jutott  a  vörösben 
zöld  halmon  álló  kettős-kereszt  (itt  is  korona  nélkül).  A  második 
a  lengyel  sas  és  a  negyedik  mezőbe  Dalmáczia  három,  arany¬ 
koronás  oroszlán  feje.5 

Közelebbi  példát  említve  ilyen  módon  egyesítette  Bethlen 
Gábor  is  királyi  pecsétjén  az,  1.  és  3.  mezőben  Magyarország,  a 
2.  és  4.  mezőben  pedig  Erdély  czímerét.6 

Korhűség  tekintetében  e  faliszőnyeggel  szemben  igényeket 
támasztani  nem  lehet.  A  XIV.  század  első  éveiben  lefolyt  jelenete- 
akként  állítja  elénk,  mintha  abban  a  rokoko  világ  alakjai  szere¬ 
pelnének.  Kivételt  csak  ép  az  ismertetett  alakkal  tesz.  Itt  már 
fáradtságot  vett  magának,  hogy  a  régi  magyar  viseletetet  tanul¬ 
mányozza.  Régi  mintákat  keresett,  s  a  korában  már  rég  felejtett 
XVI.  századbeli  divatot  állítja  elénk.  Méltányolom  jóindulatú  szán¬ 
dékát,  csak  ép  azt  veszem  zokon,  hogy  ennek  a  deli  XVI.  század¬ 
beli  magyar  vitéznek  barokk-pajzsot  adott  a  kezébe.  Itt  már  erőt 
vett  rajta  a  megszokotthoz  való  ragaszkodás.  A  jelmez  miatt  volt 
bátorsága  visszanyúlni  a  múltba,  de  ebbeli  jószándékát  heraldikai 
ismeretek  már  nem  kisérték. 


5  Turul  XXII.  7.  —  e  Turul  XV.  167. 


A  szerző  egyéb  munkái 


A  széplaki  Petrichevich-Horváth  család  tört.  Kolozs¬ 
vár,  1908. 

Czímerlevelek.  1.  1551 — 1629.  Kolozsvár,  1910.  Genealó¬ 
giai  Füzetek  kiadása. 

A  csikszentsimoni  Endes  család  levéltára.  Kolozsvár, 


1910. 


